Дадатак 15

**Асаблівасці арганізацыі адукацыйнага працэсу пры вывучэнні вучэбнага прадмета**

**«ВЫЯЎЛЕНЧАЕ МАСТАЦТВА»**

**1. Вучэбныя праграмы**

У 2020/2021 навучальным годзе выкарыстоўваюцца наступныя вучэбныя праграмы:

|  |  |  |  |  |
| --- | --- | --- | --- | --- |
| клас | I | II | III | IV |
| Год зацвярджэння (выдання) вучэбнай праграмы | 2017 | 2017 | 2017 | 2018 |

Усе вучэбныя праграмы размешчаны на нацыянальным адукацыйным партале: [*http://adu.by/ Адукацыйны працэс. 2020/2021 навучальны год / Вучэбныя прадметы. I-IV класы / Клас / Выяўленчае мастацтва*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/303-uchebnye-predmety-i-iv-klassy-2020-2021.html)*.*

**2. Вучэбныя выданні**

У 2020/2021 навучальным годзе выкарыстоўваюцца вучэбныя дапаможнікі, электронныя версіі якіх размешчаны на нацыянальным адукацыйным партале: [*http://e-padruchnik.adu.by/*](http://e-padruchnik.adu.by/).

Звяртаем увагу, што з мэтай рэалізацыі кампетэнтнаснага падыходу ў адукацыйным працэсе могуць выкарыстоўвацца дыдактычныя і дыягнастычныя матэрыялы (серыя «Кампетэнтнасны падыход»), выдадзеныя ў 2018 годзе.

Аб'ём выкарыстання дыдактычных і дыягнастычных матэрыялаў у адукацыйным працэсе настаўнік вызначае самастойна.

Поўная інфармацыя аб вучэбна-метадычным забеспячэнні адукацыйнага працэсу па вучэбным прадмеце «Выяўленчае мастацтва» ў 2020/2021 навучальным годзе размешчана на нацыянальным адукацыйным партале: [*http://adu.by/ Адукацыйны працэс. 2020/2021 навучальны год / Вучэбныя прадметы I-IV класы / Клас / Выяўленчае мастацтва / Вучэбна-метадычнае забеспячэнне*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/303-uchebnye-predmety-i-iv-klassy-2020-2021.html)*.*

**3. Каляндарна-тэматычнае планаванне**

Згодна з пасадавымі абавязкамі настаўнік распрацоўвае каляндарна-тэматычнае планаванне (далей – КТП) з улікам часу, адведзенага ў вучэбнай праграме на вывучэнне асобных тэм па адпаведным вучэбным прадмеце. Дадзенае КТП зацвярджаецца кіраўніком установы адукацыі да пачатку навучальнага года.

Настаўнік мае права выкарыстоўваць прыкладнае КТП па вучэбным прадмеце «Выяўленчае мастацтва» для I-IV класаў, рэкамендаванае НІА. Пры выкарыстанні КТП, рэкамендаванага НІА, настаўнік можа ўносіць на працягу навучальнага года ў межах вучэбных гадзін, адведзеных на вывучэнне вучэбнага прадмета, у прыкладнае КТП карэктывы ў залежнасці ад узроўню вынікаў вучэбнай дзейнасці і пазнавальных магчымасцяў вучняў, іншых аб'ектыўных абставінаў. У рубрыцы «Для заўваг» або на асобным аркушы, які ўкладаецца ў дапаможнік для настаўнікаў устаноў агульнай сярэдняй адукацыі «Прыкладнае каляндарна-тэматычнае планаванне», настаўнік фіксуе ўнесеныя змены, якія **ўзгадняе з кіраўніком установы адукацыі**.

**4. Асаблівасці арганізацыі адукацыйнага працэсу**

*Звяртаем увагу,* што навучанне выяўленчаму мастацтву ў I-IV класах устаноў агульнай сярэдняй адукацыі ажыццяўляецца на змястоўна-ацэначнай аснове (без выстаўлення адзнак).

На працягу навучальнага года настаўнік павінен весці сістэматычны ўлік вынікаў вучэбнай дзейнасці вучняў. Форму і від фіксацыі вынікаў засваення вучнямі ўменняў і навыкаў, прадугледжаных вучэбнай праграмай па вучэбным прадмеце «Выяўленчае мастацтва», настаўнік вызначае самастойна.

На аснове аналізу атрыманых дадзеных настаўнік арганізуе дыферэнцыраваную і індывідуальную работу з вучнямі. У канцы навучальнага года настаўнік ажыццяўляе змястоўны аналіз вынікаў вучэбнай дзейнасці вучняў.

Для выканання творчых практычных работ па вучэбным прадмеце «Выяўленчае мастацтва» вучні павінны мець альбом або набор паперы для малявання фармату А4. Дыдактычныя практыкаванні і заданні могуць выконвацца на асобных аркушах паперы фармату А5 або ў сшытках на друкаванай аснове.

**Звяртаем увагу**, што выкарыстанне сшыткаў на друкаванай аснове **не з'яўляецца абавязковым**.

Неабходна ўлічваць, што на выкананне вучнямі практычнай работы на вучэбных занятках у I класе адводзіцца не менш за 25 хвілін, у II-IV класах – 25-30 хвілін вучэбнага часу, на выкананне практыкаванняў і заданняў – да 5-7 хвілін.

**Па вучэбным прадмеце** «Выяўленчае мастацтва» **практычныя мастацка-творчыя заданні вучням на дом не задаюцца.** Па ўласным жаданні навучэнцы могуць падбіраць фатаграфіі аб'ектаў прыроды або рэпрадукцыі мастацкіх твораў па тэме маючых адбыцца заняткаў. Любога роду пазаўрочную выяўленчую дзейнасць па ініцыятыве вучняў настаўніку неабходна заахвочваць. Улічваючы неабходнасць стварэння мультымедыйных прэзентацый для ўрокаў выяўленчага мастацтва, настаўніку рэкамендуецца для іх распрацоўкі, нароўні з сусветна вядомымі мастацкімі творамі, выкарыстоўваць адукацыйны патэнцыял аб'ектаў мастацтва мясцовага значэння і рэгіянальны краязнаўчы кампанент.

Ва ўстановах агульнай сярэдняй адукацыі, у якіх ажыццяўляецца навучанне і выхаванне на I, II i III ступенях агульнай сярэдняй адукацыі з вывучэннем вучэбных прадметаў, змест якіх накіраваны на развіццё здольнасцяў вучняў у галіне асобных відаў мастацтва (*базавая школа-каледж мастацтваў, сярэдняя школа-каледж мастацтваў, гімназія-каледж мастацтваў*), па завяршэнні навучання і выхавання на III ступені агульнай сярэдняй адукацыі разам з абавязковымі выпускнымі экзаменамі вучні здаюць выпускны экзамен па адным з вучэбных прадметаў, змест якіх накіраваны на развіццё здольнасцяў у галіне асобных відаў мастацтва.

**У iншых установах** агульнай сярэдняй адукацыі **вучэбныя прадметы, змест якіх накіраваны на развіццё здольнасцяў вучняў у галіне асобных відаў мастацтва**, могуць вывучацца на факультатыўных занятках у межах максімальнай дапушчальнай вучэбнай нагрузкі на аднаго вучня.

Для правядзення **факультатыўных заняткаў** прапануецца выкарыстоўваць вучэбныя праграмы, зацверджаныя Міністэрствам адукацыі Рэспублікі Беларусь у 2020 годзе. Вучэбныя праграмы факультатыўных заняткаў і пералік вучэбна-метадычных комплексаў для факультатыўных заняткаў размешчаны на нацыянальным адукацыйным партале: [*http://adu.by/ Адукацыйны працэс. 2020/2021 навучальны год / Вучэбныя прадметы. I-IV класы / Клас / Выяўленчае мастацтва*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/303-uchebnye-predmety-i-iv-klassy-2020-2021.html)*.*

**5. Арганізацыя метадычнай работы**

Для арганізацыі дзейнасці метадычных фарміраванняў настаўнікаў выяўленчага мастацтва ў 2020/2021 навучальным годзе прапануецца адзіная тэма *«Удасканаленне прафесійнай кампетэнтнасці настаўнікаў выяўленчага мастацтва па пытаннях арганізацыі вучэбна-пазнавальнай дзейнасці вучняў».*

Найважнейшымі ўмовамі для дасягнення якасных вынікаў у навучанні выяўленчаму мастацтву з'яўляюцца высокі ўзровень валодання педагогамі прадметнымі ведамі, іх арыентацыя ў сучасных метадах мастацкай адукацыі і творчай рэалізацыі вучняў у адукацыйным працэсе, пастаянная самаадукацыя і самаразвіццё настаўнікаў.

Дзейнасць метадычных фарміраванняў плануецца з улікам кадравага патэнцыялу, аналізу метадычнай работы за папярэдні навучальны год, актуальных праблем сучаснай адукацыі і наяўнага эфектыўнага педагагічнага вопыту настаўнікаў рэгіёна.

На *жнівеньскіх прадметных секцыях* рэкамендуецца абмеркаваць наступныя пытанні:

1. Нарматыўнае прававое і навукова-метадычнае забеспячэнне адукацыйнага працэсу ва ўстановах агульнай сярэдняй адукацыі па вучэбным прадмеце «Выяўленчае мастацтва» ў 2020/2021 навучальным годзе:

асаблівасці арганізацыі адукацыйнага працэсу па вучэбным прадмеце «Выяўленчае мастацтва» ў I- IV класах;

дыдактычны рэсурс вучэбных выданняў па вучэбным прадмеце «Выяўленчае мастацтва» ў I-IV класах у галіне арганізацыі вучэбна-пазнавальнай дзейнасці вучняў;

змест і вучэбна-метадычнае забеспячэнне праграм факультатыўных заняткаў мастацкай накіраванасці па вучэбным прадмеце «Выяўленчае мастацтва» для I-XI класаў;

развіццё чытацкай пісьменнасці вучняў у межах міжнароднай праграмы па ацэнцы адукацыйных дасягненняў вучняў (PISA) і рэкамендацыі па выніках рэспубліканскага маніторынгу якасці адукацыі;

навукова-метадычная падтрымка адукацыйнага працэсу па вучэбным прадмеце «Выяўленчае мастацтва» і факультатыўных занятках мастацкай накіраванасці ў прадметных навукова-метадычных часопісах.

2. Аналіз вынікаў работы метадычных фарміраванняў настаўнікаў выяўленчага мастацтва ў 2019/2020 навучальным годзе. Планаванне работы метадычных фарміраванняў у 2020/2021 навучальным годзе.

На працягу навучальнага года на пасяджэннях метадычных фарміраванняў настаўнікаў выяўленчага мастацтва рэкамендуецца разгледзець наступныя пытанні методыкі выкладання прадмета з улікам эфектыўнага педагагічнага вопыту педагогаў рэгіёна:

1. Сучасныя падыходы да арганізацыі вучэбна-пазнавальнай дзейнасці вучняў на ўроках выяўленчага мастацтва.

2. Укараненне ў адукацыйны працэс сучасных метадаў, прыёмаў і тэхналогій, якія забяспечваюць прадуктыўную дзейнасць вучняў на вучэбных занятках па выяўленчым мастацтве.

3. Рэалізацыя прынцыпаў педагогікі мастацтва з мэтай развіцця творчага патэнцыялу і самарэалізацыі вучняў у працэсе вучэбна-пазнавальнай дзейнасці на ўроках выяўленчага мастацтва.

4. Арганізацыя культурнага самавыяўлення вучняў і асваення моў пластычных мастацтваў, іх замацаванне ва ўспрыманні твораў мастацтва і ў мастацка-творчай дзейнасці на ўроках выяўленчага мастацтва.

5. Арганізацыя кантролю і ацэнкі вынікаў вучэбнай дзейнасці вучняў на аснове безадзнакавага навучання на ўроках выяўленчага мастацтва.

6. Арганізацыя вучэбна-пазнавальнай дзейнасці вучняў на вучэбных занятках па вучэбным прадмеце «Выяўленчае мастацтва» шляхам інфармацыйна-камунікацыйных тэхналогій як рэсурсу для рэалізацыі сучасных дыдактычных падыходаў.

7. Фарміраванне духоўна-маральнай культуры і патрыятычнае выхаванне вучняў падчас вывучэння беларускай мастацкай культуры, рэгіянальных культурных традыцый у сучасным сацыякультурным кантэксце на вучэбных занятках па выяўленчым мастацтве (у межах Года малой радзімы ў Беларусі).

8. Працэс падрыхтоўкі да атэстацыі, кваліфікацыйнага экзамену як умова бесперапыннага развіцця прафесійнай кампетэнтнасці настаўніка выяўленчага мастацтва.

На сайце дзяржаўнай установы адукацыі «Акадэмія паслядыпломнай адукацыі» (*[www.academy.edu.by](http://www.academy.edu.by/))* размешчаны падрабязныя рэкамендацыі па змесце і арганізацыі метадычнай работы з настаўнікамі выяўленчага мастацтва ў 2020/2021 навучальным годзе, тэматыка семінараў і павышэння кваліфікацыі.